Christelle Pécout

Christelle Pécout (Seul, Hego Korea, 1976) komikigile frantziarra da.

 Biografia 
Christelle Pécout, Hego Korean jaioa, guraso frantziarrek adoptatu zuten umetan. Marseillan hazi zen. Txikitan, Yoko Tsuno belgikar komiki-saila, Ameriketako Estatu Batuetako komikiak eta Akira Toriyama ezagutu zituen. Marseillan eta Parisen moda diseinua ikasi ondoren, 1996an, Pariseko Coutureko Chambre Syndicale eskolan graduatu zen. 1996an, Angulemako École européenne supérieure de l'image eskolan sartu eta 1999an diploma lortu zuen. Urte berean, Parisera joan zen bizitzera. 2000tik aurrera, komikigile gisa lan egiten du.

2004an, Sylvianne Corgiat eleberrigile eta komiki-gidoilaria ezagutu zuen Les Humanoïdes associés komiki-argitaletxean, eta harekin batera hasiera eman zion lau liburukiz osaturiko Lune D'ombre sailari. Koreako kulturan izandako aldaketek eraginda, Christelle Pécoutek, 2016an, K-Shock manga argitaratu zuen Glénat BDn. Egilea protagonisten begiradaz —Alice, K-Pop musikarekiko pasioak eraginda Seulera bizitzera etorri den ikasle frantziarra, eta Jae Sun, talde bateko raperoa— baliatzen da ingurukoen errekonozimenduaren eta telerrealitatearen menpeko bizi den belaunaldi baten mekanismoak aztertzeko. 

2018an Féministes album kolektiboan parte hartu zuen(Éditions Vide Cocagne). Proiektuan 16 emakume komikigile saiatu dira galdera bati erantzuten: Zer da feminista izatea? Eta bakoitzak bere erantzuna eman du, zeinek bere ibilbideari edo eguneroko bizimoduari behatuz.

2021ean, Pécoutek beste proiektu kolektibo batean parte hartu zuen marrazkilari gisa: Méfie-toi d'une femme qui lit komiki bilduma (Éditions Daviken, 2021). Lan horretan, 42 egilek, 32 ipuin eta ilustrazioren bidez, emakumeek bizi diren gizarteen aldaketan duten garrantziaren testigantza eman nahi izan zuten. Bildumak —Martha Rivera-Garridoren testu batek eta Laure Adler-en «Les femmes qui lisent sont dangereuses» liburuak inspiratua— aukera eta eskubide berdintasuna izateko, emantzipatu ahal izateko eta gizartearen aurrerabidean parte hartzeko ezagutza eskuratzeak duen garrantzia erakusten du. 

2020tik 2024ra, talde lanean sorturiko beste bost albumen sorreran parte hartu zuen. Album hauek, petit à petit argitaletxeak plazaratuek, musika garaikideaz jarduten dute, eta bakoitzak arlo horretako mugimendu edo protagonista bat azaltzen du: David Bowie en BD (2020), Prince en BD (2021), Pink Floyd en bande dessinée (2022), Led Zeppelin en bande dessinée (2023) eta Punk, The F*cking Story (2024). 

Christelle Pécout Collectif des créatrices de bande dessinée contre le sexisme elkarteko kide da. Elkartearen sorrera gutunean adierazten dutenez, emakume komikigileek beren lanean etengabe pairatzen dituzte, genero kontuengatik, beren gizonezko lankideek aurre egin behar ez dieten hainbat arazo; horregatik, bat egitea erabaki dute, literatura-arlo horretan sexismoak hartzen dituen formak salatzeko, bai eta horri aurre egiteko moduak sustatzeko ere. Elkarteak 300 emakume komikigile inguru biltzen ditu.Azken urteetan, Frantziako BD (SNAC BD) egileen sindikatuko lehendakariordea izan da, eta 2024-2025 urteetarako ere kargu horretan segitzeko ardura eman zioten. 

 Lanak 
 Histoires et légendes normandes, gidoia: Raphaël Tanguy, Association l'Eure du Terroir
 1. L'Empreinte du Malin, marrazkiak: Alexandre Gaillard, Thierry Olivier, Marc Charbonnel, Philippe Bringel, Mika, Juan María Córdoba, Christelle Pécout, 2008 
 Lune d'ombre, gidoia: Sylviane Corgiat, marrazkiak: Christelle Pécout, Les Humanoïdes Associés
 La Pirate andalouse, 2004 
 La Tour du silence, 2005 
 L'Île aux Démons, 2006 
 L'Arbre carnivore, 2007 
 Sorcières,
 2. Hypathie, gidoia: Virginie Greiner, marrazkiak: Christelle Pécout, Dupuis, 2010 
 Stellaire, Les Humanoïdes Associés
 L'Appel des dieux, gidoia: Sylviane Corgiat eta Patrick Galliano, marrazkiak: Christelle Pécout eta Alberto Ponticelli, 2004 
 Le souffle coupé, regards sur la filature de Ligugé, gidoia: Elvire De Cock, marrazkiak: Chritelle Pécout eta beste 22 komikigile, BD Lire Editions (2010) 
 Parte hartzea: Marie Moinard eta kolektiboa, En chemin elle rencontre... : Les artistes se mobilisent pour l'égalité femme-homme, Des ronds dans l'O / Amnesty International, 2013ko otsaila, 84 or. (ISBN 978-2-917237-46-5)
 Björk une femme islandaise, gidoia: Guillaume Lebeau, «Marabulles» bilduma, Marabout, 2015 
 K-Shock, gidoia eta marrazkiak: Chritelle Pécout, Glénat BD, 2016, 
 Féministes. Récits militants sur la cause des femmes. Gidoia: Gloris Bardiaux-Vaïente, Marie; Pécout, Christelle; Rojzman, Théa; Bévière, Aurélie; Gore, Julie; Chabbert, Ingrid; Ayadi, Sarah; Parisi, Morgane; Laurier The Fox; Annaïg. Marrazkiak: Lawson, Valérie; Louison; Laurier The Fox; Claudia Les Mains Rouges; Couët, Anne-Perrine; Parisi, Morgane; Puchol, Jeanne; Ayadi, Sarah; Gore, Julie; De Cock, Elvire; Pécout, Christelle; Rojzman, Théa; Annaig. Vide Cocagne, «Sudain» bilduma (2018)                
 Les découvreuses - 20 destins de femmes pour la science, gidoia: Marie Moinard, marrazkiak: Christelle Pécout,  Éditions 21gr, «Destins D'histoire» bilduma, 2019, 
 David Bowie en BD, gidoia: Thierry Lamy, marrazkiak: Christelle Pécout eta beste 11 komikigile, petit à petit, «Légendes en BD» bilduma (2020) 
 Prince en BD, gidoia: Tony Lourenço, marrazkiak: Christelle Pécout eta beste 14 komikigile, petit à petit, «DocuBD» bilduma (2021) 
 Méfie-toi d'une femme qui lit, Gidoia: Anne-Perrine Couët eta beste 5 komikiglie. Marrazkiak: Christelle Pécout eta beste 37 komikigile. Éditions Daviken, «Signature» bilduma (2021) 
 Pink Floyd en bande dessinée, gidoia: Thierry Lamy eta Tony Lourenço, marrazkiak: Christelle Pécout eta beste 25 komikigile, petit à petit, «DocuBD» bilduma  (2022) 
 Rosa Bonheur peintre et amie des animaux, gidoia: Céka, marrazkiak eta koloreak: Christelle Pécout, Faton éditions (2022) 
 Led Zeppelin en bande dessinée, gidoia: Thierry Lamy eta Tony Lourenço, marrazkiak: Christelle Pécout eta beste 19 komikigile, petit à petit (2023) 
 Punk, The F*cking Story , gidoia: Thierry Lamy, marrazkiak: Christelle Pécout eta beste 20 komikigile, petit à petit, «Pop rock en BD» bilduma (2024) 

 Erreferentziak 

 Bibliografia 

 Biographie de Christelle Pécout, Le Figaro-Scope

 Kanpo estekak 
 BD Gest'
 Lambiek Comiclopedia
 NooSFere
 Babelio
 Collectif des créatrices de bande dessinée contre le sexisme
  Bureau du Snac – exercice 2024-2025 – Syndicat National des Auteurs et des Compositeurs.
 Christelle Pécout ("K-Schok") : "En France, on a une vision très cliché de la Corée du sud."

Kategoria:Wikipedia:Autoritate kontrola duten artikuluak
Kategoria:Frantziako emakumeak
Kategoria:Emakume komikigileak
Kategoria:Frantziako komikigileak
Kategoria:Frantziako feministak